Hercegkút

Hercegkút () község Borsod-Abaúj-Zemplén vármegye Sárospataki járásában, Miskolctól kb. 80 kilométerre északkeletre, Sárospataktól 3 km-re északnyugatra, a Tokaji borvidéken.

Története 
Hercegkút a Rákócziak uradalmához tartozott. A település 1750-ben jött létre, mikor a Rákóczi-szabadságharc után elnéptelenedett területre földesura, Trautson herceg német telepeseket hozatott, hasonlóképpen a közeli Károlyfalva (Karlsdorf) és Rátka (Ratkau) falvakkal együtt. A település eredetileg az ő nevét viselte, Trautsondorfnak, magyarul Trauczonfalvának hívták. A telepesek főként szőlőgazdálkodással foglalkoztak.

1788-ban épült a barokk templom. Az alapító család kihaltával a települést a sárospataki uradalomhoz csatolták, és annak sorsában osztozott, de 1876-ban különvált a sárospataki uradalomtól. 1903-ban egy nagy tűzvészben a falu leégett, azonban hamarosan újraépült.

A 20. század elején Zemplén vármegye Sárospataki járásához tartozott.

1910-es népszámláláskor 934 lakosából 931 magyar volt, ebből 903 római katolikus, 19 izraelita volt.

Közélete

Polgármesterei

A településen 2000. szeptember 10-én időközi polgármester-választást (és képviselő-testületi választást)  tartottak, a korábbi képviselő-testület önfeloszlatása miatt.

2011. augusztus 7-én újból időközi polgármester-választást kellett tartani Hercegkúton, ezúttal az addigi faluvezető nyugdíjazás miatti lemondása okán. Az egyetlen jelölt – aki elődjével azonos nevet visel, bár nem is közeli rokonok – ellenfelek hiányában 100 %-os eredménnyel nyerte meg az időközi választást.

Népesség 
A település népességének változása:

2001-ben a település lakosságának 53%-a magyar, 47%-a német nemzetiségűnek vallotta magát,

A 2011-es népszámlálás során a lakosok 89,6%-a magyarnak, 0,2% bolgárnak, 0,2% lengyelnek, 55,6% németnek, 0,2% szlováknak mondta magát (10,3% nem válaszolt; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 75,4%, református 6,1%, görögkatolikus 1,1%, evangélikus 0,2%, felekezeten kívüli 1,2% (15,8% nem válaszolt).

Látnivalók 
 Római katolikus templom (1788)
 Sváb tájház (Kossuth utca)
 Világörökségi pincesorok (Gombos-hegyi, Kőporosi)
 Gombos-hegyi kálvária
 Szabadidő- és sportcentrum (Petőfi utca végén)
 Pogány-kút és környéke
 Gyöngyszem Német Nemzetiségű Általános Iskola és Óvoda
 Művelődési ház
 Götz János szobrászművész mellszobra
 Pihenőpark szabadtéri színpaddal, szökőkúttal a Sváb söröző mögött
 Frikker-Tokaj-Hegyalja (borászat) https://facebook.com/frikkertokajhegyalja.hu/
 Götz Pincészet www.gotzpinceszet.hu
 A Szovjetunióba elhurcolt falusiak emlékműve
 Tradicionális Kádárüzem www.traditionalbarrels.com
 Virág Vendégház www.viragvendeghaz-hercegkut.hu
 Helén Panzió www.helenpanzio.hu
 Gombos-hegyi kilátó
 Trautson Tanösvény

Híres hercegkútiak 

 Götz János (1941–1971) szobrászművész
 Stumpf István kancelláriaminiszter, alkotmánybíró

Nyári rendezvények 
 Zenemplén amatőr rockfesztivál
 Hercegkútról származók találkozója
 Zempléni művészeti napok
 Őszváró Boros Kőporos (Trautsons Bor és Kultúráért Egyesület szervezésében)
 Forralt Boros Kőporos (Trautsons Bor és Kultúráért Egyesület szervezésében)
 Borradalom (Trautsons Bor és Kultúráért Egyesület szervezésében)

Környező települések 
Makkoshotyka (6 km), Károlyfalva (9 km) a legközelebbi város: Sárospatak (3 km).

Képek

Források 
 Borovszky Samu: Zemplén vármegye.

Jegyzetek

További információk 
 Hercegkút honlapja
 Képek

Borsod-Abaúj-Zemplén megye települései
Zemplén vármegye települései